  Виталий Пронин Водитель М. Сафин, монтёр С. Кондратьев но мастер Н. Воронцов Выль ар кызлэсь вайёссэ пуштыресгес каро.Шаерысьтымы валтӥсь кызэз сӥё-дано ӝуатозы 23-тӥ декабре.4-тӥ декабрьысен Ижысь Шор площадьын Выль ар кыз бичало. Со оскемын «Горсвет» огазеяськонын ужасьёслы. Бригадир, со ик мастер Николай Воронцов ужзэ вить чиньызэ кадь тодэ. Выль ар кызэз, пе, арлы быдэ пуктӥськомы но, сэрттӥськомы но. Кызэз вуттыны арня сётэмын.- Нырысь нуналаз кызлэсь инъетсэ бичамы, писпулэн ӝуждалаез 20 метр, мукет сямен вераса, 5 этажъем юрт ӝужда, - шуэ Николай Воронцов. - Выль ар кызэз 1 иськем кузьда гирлянда чеберъя. Сое золтоно модос кузя. Собере гинэ вайёсты бичан борды басьтӥськиськомы.Выль ар кыз ӝутон бордын ужась воргоронъёс ваньмыз сямен удмуртъёс вылӥллям. Нылпиоссылы, внукъёссылы данъяськыса верало кыз пуктэмзы сярысь. Тол каникулъёс дыръя семьяосынызы юри татчы ветло.Николай Воронцов верамъя, азьвыл аръёсы, пе, кыз пуктон вакытэ ик йӧ скульптураос лэсьтон борды но кутско ни вал. Нош туэ ӵыпет йӧнала кынмымтэ на.Ижынлэсь азьвыл, 9-тӥ декабре, Выль ар кыз ӝуатскоз Шарканын «Тол бабай дорын - выжыкылысь геройёс» фестивальын.Валентина Емельянова Туспуктӥз Валентина Емельянова  